Sabinet | Volume 112, Issue 3224
Volume 112, Issue 3224, 2009
Die Kerkblad - Volume 112, Issue 3224, June 2009
Volume 112, Issue 3224, June 2009
Verkiesing 2009 ... God regeer, prys die Here! : uit die woord
Source: Die Kerkblad 112, pp 4 –5 (2009)
Op 22 April is daar gestem om 'n nuwe regering aan te wys wat vir die volgende vyf jaar aan die stuur van sake moet staan. Ons noem dit demokrasie, omdat die hele bevolking van die land die geleentheid het om te sê wie hulle moet regeer. Baie mense is ná afloop van die stemtelling vol hoop dat die nuwe span daadwerklik sal kan uitvoering gee aan die beloftes wat die afgelope maande aan die kiesers voorgehou is.
Die teleskoop - vier eeue van ontwikkeling : redaksioneel
2009 is nie alleen internasionale astronomiejaar nie, maar in hierdie jaar word daar ook gedink aan die uitvinding van die teleskoop 401 jaar gelede, in 1608.
"Ontdoping" - jy kan dit sommer self met 'n haardroër doen as jy wil! : brandpunt
Author D.F. Muller
Source: Die Kerkblad 112, pp 8 –9 (2009)
Meer as 100 000 mense, byna soveel as al die belydende Doppers, het hulleself die laaste vyf jaar formeel laat "ontdoop" sê die Britse National Secular Society. Die vereniging gee mense ook aanwysings hoe om jouself of iemand anders te "ontdoop". Hulle sal, teen 'n "minimale" koste, ook vir jou 'n sertifikaat stuur om jou nuwe status te bevestig.
Die selfgesentreerde gelowige word opgeroep tot geloof en bekering : fokusartikel
Author S.F. Kruger
Hoe erg is selfgesentreerdheid in my lewe nou eintlik? Baie erg! Die bekende Martyn Lloyd-Jones sê byvoorbeeld dat selfgesentreerdheid die grootste ontwrigtende krag in die wêreld is.
Wanneer jy jouself begin aanbid ... : fokusartikel
Author S.J. Van der Walt
Source: Die Kerkblad 112, pp 12 –13 (2009)
Selfsugtigheid kan jou hele mensheid vasvat en kleur. In Spreuke 30 word die mens vol selfsug 'n bloedsuier genoem wat net wil vat en inpalm en nooit genoeg kry nie. Die Spreuke-onderwyser vergelyk selfsug met droë grond wat die reënwater opsuig en nooit vol word nie, asook met 'n veldbrand wat brand en brand en nooit versadig word nie.
Die verwaande kind van God ... : fokusartikel
Source: Die Kerkblad 112, pp 14 –15 (2009)
Die woorde van Lukas 15 : 12 is baie meer as 'n versoek. In 'n sekere sin is dit ook meer as 'n bevel. By nederig-nugtere nadenke besef 'n mens dat die woorde van dié Bybelvers in werklikheid die weerspieëling van diepgewortelde verwaandheid is. Aanmatigend ... 'n jongste seun wat blatant opvra wat hom op die stadium wat hy vra, nie toekom nie. Verlore by die huis al. 'n Verwaandheid wat hy in die spreekwoordelike ver land net sou gaan voortsit.
Bekering van dooie tot lewende jaloesie ... : die hamburger-verhaal : fokusartikel
Author J. Pretorius
Source: Die Kerkblad 112, pp 16 –17 (2009)
My 12-jarige seun het van 'n maatjie af gekom met 'n pakkie in sy hand vir aandete. 'n Hele MacDonalds-hamburger en skyfies. Sy pa het hom ook beny, maar ek het dit nie gewys nie, of ek dink nie ek het nie. Die hamburger het alles om die tafel verander, eers die atmosfeer en toe die smaak van die kos op ons borde wat gewoonlik vir ons lekker is. Na die tafelgebed uit 'n hart wat nie oorgeloop het van dankbaarheid nie, het sy twee jonger sussies met afgryse gekyk hoe hy smul en ek het liewer weggekyk.
Die eiesinnige mens : fokusartikel
Author R.G. Aucamp
Hy het 'n idee in sy kop! Hy gaan hom deur niemand of niks laat keer nie, hy gaan doen wat hy wil, al is al die raad wat hy kry, anders.
Die gelowige in selfverheffing teen God : fokusartikel
Die geskiedenis van Ussia, die koning van Juda, se selfverheffing teen God word baie mooi vir ons uiteengesit in 2 Kronieke 26. Hy was 'n koning wat die Here toegewyd gedien het. "Sy roem het wyd gestrek. Hy het op 'n wonderbare wyse hulp ontvang en hy het 'n magtige man geword. Maar toe hy eenmaal die mag het, het Ussia ingenome geword met homself ..." In plaas van dankbaar wees vir die seën van die Here, het Ussia ingenome geword met homself en dit was die begin van sy einde! Sy ingenomenheid met homself het tot verwaande optrede teenoor die Here gelei: Hy verontagsaam God se voorskrifte vir die offerdiens en bring self 'n offer wat net vir priesters beskore was.
Kerk en Godsdiens in die spervuur : diskussie
Twee dinge is tans aan die gebeur in en met die hoofstroomkerke. Enersyds is lidmate besig om hulle in strepe te verlaat ten gunste van kerke en godsdienstige organisasies met 'n "beter" aanslag, of ten gunste van 'n kerklose godsdiensbeoefening. Die Gereformeerde Kerke in Suid-Afrika kan hiervan getuig. Hulle verloor ongeveer 2 500 lidmate per jaar. Andersyds is lidmate van die hoofstroomkerke - dit wil sê, van binne die kerke - in die koerante en op die internet besig om goed skryf wat behoudende lidmate ontstel.
God se verlossende wil : diskussie
Daar is twee uitsprake van God waaraan ek dink as ek hierdie onderwerp wil verduidelik : Esegiël 18:32 en Matteus 7:21-23. Dit is nie God se wil dat die mens verlore gaan nie, maar daar is mense wat verlore gaan omdat hulle nie God se wil doen nie. Elke gelowige behoort homself en haarself die vraag af te vra: Wat is hierdie wil van God wat ek moet doen sodat ek nie verlore gaan nie?
Kom die Wet nog tot sy reg? : diskussie
Ons ouer lidmate het grootgeword met die gereelde afkondiging van die sogenaamde Mosaïese wet, die "tien gebooie", soos dit voorkom in Eksodus 20 en Deuteronomium 5. Dis elke Sondag (gewoonlik tydens die oggenderediens) na die Geloofsbelydenis gedoen.
Woorde : besinning
Author Rina Wilken
Ons roem daarop dat ons wedergebore kinders van God is, want Hy (Jesus Christus) het ons verlos, nie op grond van iets wat ons vir ons vryspraak gedoen het nie, maar op grond van sy ontferming. Dit het Hy gedoen deur die wedergeboorte wat die sonde afwas, en deur die Heilige Gees wat nuwe lewe gee. God het die Heilige Gees oorvloedig op ons uitgestort deur Jesus Christus ons Verlosser (Tit 3:5). Wat 'n wonderlike voorreg en vreugde om deel te wees van só 'n verlossing, en daarom word met "roem" nie bedoel 'n grootpraterige gespog nie, maar eerder 'n dankbare belydenis dat ons wel deur God se genade uitverkies is om verloste kinders van God te wees deur te glo in Sy Seun wat Hy na die wêreld gestuur het. Daarom wil ons dan ook ons geloof tasbaar uitleef in die manier wat ons lewe.
Geloofsgroei deur die verskillende lewensseisoene : besinning
Source: Die Kerkblad 112, pp 30 –32 (2009)
Ons kinders word vandag aan baie dinge (wat die ouer geslag nie as kinders geken het nie) blootgestel : 'n verskeidenheid van kerke en godsdienste aan die een kant, en pornografie, verslawende middels, die media - noem maar op - aan die ander kant. Bowendien leef hulle in onsekere tye - ook in hulle eie land. Geen wonder dat ouers bekommerd is nie.
Die Vroueblad kry 'n nuwe redaksie
Dr. Marina van Loggerenberg was vir die afgelope ses jaar die redaktrise van Die Vroueblad. Sy het aan die einde van Meimaand die leisels aan Cobie Steyn van Lydenburg oorgegee. Baie dankie aan dr. Van Loggerenberg vir die besondere manier waarop sy Die Vroueblad versorg het.
Ds. Chris Hattingh ... 'n voltooide sirkel : in dankbare herinnering ...
Author Gerda Hattingh
Is die lewe van enige gelowige mens nie maar 'n voltooide sirkel nie? Ons glo mos vas dat ons tye in sy Hand is, en dat die tyd van ons geboorte en sterwe lank reeds vir God bekend is. Hierdie besef het opnuut weer vierkantig voor my kom staan toe my liefste man na bykans 12 jaar se limfoomkanker in Wilgers Hospitaal in Pretoria oorlede is.
Verstommende belangstelling in Calvyn en gereformeerde leer en lewe in Indonesië : van oraloor
Ek het die voorreg gehad om onlangs 'n bestuursvergadering van die World Reformed Fellowship in Jakarta, Indonesië, by te woon. Daarmee saam is twee konferensies gehou: Die Asiëstreek van WRF het 'n konferensie gehad oor teologiese opleiding, waar ek 'n lesing gegee het oor die werk van die Heilige Gees in holistiese indiensopleidingsmodelle van predikante in ontwikkelende lande. Ek was verbaas oor die instemmende belangstelling wat daar was by die meer as 60 predikante uit Sjina, Hong Kong, Indië, Sri Lanka, Singapoer, Korea, Mianmar, Nepal en Manilla. Mens kry die indruk dat daar 'n warm, hartlike, oortuigde liefde vir die gereformeerde leer, gepaardgaande met 'n ywer vir sending en evangelisasie onder Christene op baie plekke in Asië aan die groei is.
Afrikaanse kerke in Australië verenig : van oraloor
In Maart vanjaar het 'n historiese geleentheid plaasgevind toe 'n aantal afgevaardigdes by 'n vergadering in Perth besluit het om 'n nuwe denominasie in Australië tot stand te bring. Dis die uitvloeisel van die besondere groei in die aantal Afrikaanse lidmate en bedieningspunte wat oor die afgelope paar jaar plaasgevind het in Australië. Die nuwe kerkgenootskap sal bekendstaan as die Gereformeerde Evangeliese Kerk van Australië (Reformed Evangelical Church of Australia).
Ladybrand en Tweespruit vier fees : van oraloor
Die Geref. Kerke Ladybrand en Tweespruit (vroeër Thaba'Nchu) is reeds meer as 'n halfeeu in kombinasie. Nie ver van die Malutiberge en die grens van Lesotho nie is die dorpie Ladybrand tussen die berge geleë. Tweespruit, nie ver van die Thaba'Nchuberg en Platberg nie, is ongeveer 50 km van Ladybrand af. Ladybrand en Tweespruit is twee gemeentes wat wyd uitgestrek is oor 'n groot deel van die Oos-Vrystaat.
Kerklike Tydskrifte hou beraad oor hulle toekoms
In opdrag van Sinode 2009 het die Deputate Kerklike Tydskrifte 'n werkswinkel gereël op 12 en 13 Junie 2009 te Potchefstroom. Al vier ons kerklike tydskrifte, naamlik Die Kerkblad, Die Gereformeerde Vroueblad, Kruispad en Slingervel kom byeen om saam te besin oor die toekomstige formaat en voortbestaan van die tydskrifte.